TV laidų vedėja *La Carmina* su dviem *bagel head* recipientais
***Bagel head***, *riestainiška kakta* – kūno modifikavimas, kai į kaktos odos audinius įšvirkščiama fiziologinio tirpalo taip, kad susidarytų patinimas, forma primenantis didriestainį (angl. *bagel*). Tai trumpalaikis modifikavimas, trunkąs nuo 6 iki 24 valandų.

Kilmė
-----

Šis kūno modifikavimo variantas išrastas Kanadoje, žinomas Japonijos *underground* scenoje.

*Bagel head* procedūrų idėją 2007 m. į Japoniją atgabeno *Keroppy Maeda*, pamatęs kaip jas Kanadoje atlieka jų pradininkas Džeromas Abramovičius (*Jerome Abramovitch*).
Nuo tada *Keroppy Maeda* šią procedūrą atlieka apie 10 kartų per metus specialiomis progomis, pvz. *underground* fetišizmo renginiuose.

2012 m. po to, kai buvo parodytas specialioje *National Geographic* TV laidoje, ši praktika tapo sensacizmo (angl. *sensationalism*) objektu. Daug kur pasaulyje šis kūno modifikavimo variantas pagarsėjo kaip „japoniška mada".

Procedūra
---------

Asmeniui, pageidaujančiam *bagel head* efekto, per dvi valandas į kaktos sritį suleidžia 300–400 cm³ fiziologinio tirpalo. Tirpalo švirkštimo vietos taip išdėstomos, kad pakilusios odos srities centre susidaro įduba, dėl pakilusi kaktos odos dalis primena didriestainį. Po kurio laiko įšvirkštas skystis pasiskirsto audiniuose, ir kitą dieną kakta atgauna pirmykštę išvaizdą.

### Saugumo klausimai

Žiniasklaidoje nušviečiant šį kūno modifikavimo būdą dažnai kyla klausimas apie jo saugumą sveikatai. Dermatologas *Omar Ibrahimi*, turintis didelę patirtį fiziologinių tirpalų naudojime kosmetinėms procedūroms, teigia, kad naudojant pernelyg koncentruotus hipertoninius tirpalus galima sukelti smarkią dehidrataciją. Nesterilių tirpalų ar įrankių naudojimas gali sukelti bakterinę ar grybelinę infekciją. Maeda savo procedūrose naudoja medicininius fiziologinius tirpalus. Ibrahimis taip pat mini, kad pakartotinis didelio kiekio tirpalo įšvirkštimas gali sukelti kaktos odos ištempimą ir nukarimą. Į tai Maeda atsakė, kad taip nėra nutikę, nors kai kuriems ši procedūra buvo atlikta daug kartų.

Šios procedūros saugumas buvo nagrinėtas viename TV laidos *The Doctors* epizode.

Sensacizmas
-----------

*Bagel head* procedūra buvo rodyta *National Geographic Channel* TV ciklo *Taboo* laidoje, kurią parengė TV prodiuserinė kompanija „*La Carmina and the Pirates*". Netrukus temą perėmė tarptautinė žiniasklaida, pvz. „*Huffington Post*", CNN,
 „*Mashable*", „*The Sun*", ir „*Daily Mail*",. Šios procedūros buvo pateiktos kaip nauja trenkta japoniška mada. Tačiau *La Carmina* teigia: „Tai nėra mada net labiausiai fanatiškų kūno modifikavimo šalininkų tarpe. Tai brangu. Tam reikia specialios įrangos. Daugelis japonų apie tai net nėra girdėję." Plintantys pasakojimai apie šias procedūras nustebino Japonijos žiniasklaidą, pvz. „Excite News". Vienas pastarosios reporteris pareiškė: „Aš niekada nebuvau girdėjęs apie *bagel head*, tad buvo nustebintas kaip ir bet kuris kitas, pamatęs tų jaunuolių nuotraukas. Normalios gražios kaktos transformuojamos groteskiškų ištinimų. Atrodo kaip ateiviai iš kosmoso. Mane nupurto apie tai pagalvojus, bet pagal žiniasklaidos svetaines tai, atseit, naujausia Japonijos mada?" Išpūsti pasakojimai apie šias procedūras sutrikdė daugelį japonų, kurie tai galėjo pamatyti tik tarptautinėje žiniakslaidoje.

Šaltiniai
---------

1. 1 2 3  De Giorgio, Lorianna (2012-09-16). „'Bagel head' body modification has roots in Canada". *Toronto Star*. thestar.com. Nuoroda tikrinta 2012-10-17.
2. ↑  Clifton, Jamie. „Japanese Bagelheads". VICE. Nuoroda tikrinta 2012-10-17.
3. 1 2 3 4  Milner, Rebecca (2012-09-29). „Bagel head trend is a big distortion". *Japan Pulse/Japan Times*. Blog.japantimes.co.jp. Nuoroda tikrinta 2012-10-17.
4. ↑  Science Contributors (2012-09-28). „Is The 'Bagel Head' Trend Dangerous?". Business Insider. Nuoroda tikrinta 2012-10-27. `{{cite web}}`: `|author=` turi bendrinį pavadinimą (pagalba)
5. ↑  „La Carmina: Japanese Bagel Heads: Dangerous? Trendy? Not. (VIDEO)". Huffingtonpost.com. Nuoroda tikrinta 2012-11-10.
6. ↑  „The Doctors TV Show - Show Synopsis - Health Dilemmas CAUGHT on TAPE!". Thedoctorstv.com. Suarchyvuotas originalas 2012-10-27. Nuoroda tikrinta 2012-10-27. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
7. ↑  Misener, Jessica (2012-09-26). „'Bagel Head' Saline Forehead Injections: Japan's Hot New Beauty Trend? (VIDEO)". Huffingtonpost.com. Nuoroda tikrinta 2012-10-17.
8. ↑  Cooper, Anderson (2012-09-27). „RidicuList: Bagel heads". *Anderson Cooper 360*. Ac360.blogs.cnn.com. Suarchyvuotas originalas 2015-04-12. Nuoroda tikrinta 2012-10-17. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
9. ↑  Wills, Amanda (2012-09-27). „Bagel Foreheads Are the Scariest New Trend in Japan". Mashable.com. Nuoroda tikrinta 2012-10-17.
10. ↑  Ross, Ellie (2012-09-26). „Bagel head surgery trend on rise in Japan". *The Sun*. London, UK. Nuoroda tikrinta 2012-10-17.
11. ↑  Abraham, Tamara (2012-09-25). „Bagel head trend: Are saline injections Japan's most extreme beauty look yet?". *Daily Mail Online*. London, UK: Dailymail.co.uk. Nuoroda tikrinta 2012-10-17.
12. ↑  Carmina, La (2012-10-01). „Bagel Head Trend in Japan? The truth on Japanese Bagelheads forehead inflation, National Geographic Taboo". LaCarmina.com blog. Nuoroda tikrinta 2012-10-17.
13. ↑  Uechi, Jenny (2012-09-27). „Japanese confused by worldwide 'bagel head' trend". *The Vancouver Observer*. Nuoroda tikrinta 2012-10-17.
14. ↑  „Ke Alaka'i - BYU-Hawaii Student News Lab - "Bagel Heads" become Japanese beauty trend". Kealakai.byuh.edu. 2012-10-12. Suarchyvuotas originalas 2012-10-15. Nuoroda tikrinta 2012-11-10. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)